**Dohoda o separovaní odpadu a domácom kompostovaní**

uzatvorená v zmysle ust. § 51 Občianskeho zákonníka v spojení s ust. § 81 ods. 21 písm. b) zákona č. 79/2015 Z.z. o odpadoch

medzi:

**1.Pôvodca odpadu:**

meno, priezvisko, titul: ........................................................

dátum narod.: .......................................................................

kontakt (e-mail, tel.): ...........................................................

adresa: ..................................................................................

916 22 Podolie,

počet poplatníkov v domácnosti:..........................................

a

**2.Obec Podolie, č. 566 Podolie 916 22 Podolie, SR**

zastúpená starostom obce PaedDr. Rastislavom Bobockým

IČO: 00 311 928, DIČ: 2021079896, neplátca DPH

Bankové spojenie: Prima banka Slovensko, a.s.

č.ú.: 5806138001/5600

IBAN SK06 5600 0000 0058 0613 8001

SWIFT Code KOMASK2X

**Čl. I.**

**Úvodné ustanovenia**

1/ Obec je samosprávnym subjektom plniacim úlohy na úseku ochrany a starostlivosti o životné prostredie na základe zákona č. 369/1990 Zb. o obecnom zriadení, ktorý zodpovedá za nakladanie s komunálnymi odpadmi na svojom území podľa zákona č. 79/2015 Z. z. o odpadoch (ďalej len „zákon o odpadoch“), vrátane biologicky rozložiteľných komunálnych odpadov.

2/ Pôvodca odpadu je obyvateľ obce Podolie, ktorého činnosťou vznikajú v jeho domácnosti komunálne odpady, a to vrátane biologicky rozložiteľných odpadov. Pôvodca je zároveň osoba, ktorá je poplatníkom v súlade a v rozsahu všeobecne záväzného nariadenia Obce Podolie o miestnych daniach a miestnom poplatku za komunálne odpady a drobné stavebné odpady.

**Čl. II.**

**Predmet dohody**

1/ Pôvodca odpadu a Obec Podolie sa dohodli, že pôvodca odpadu bude riadne a správne separovať vyprodukovaný odpad a kompostovať svoj biologicky rozložiteľný odpad (ďalej len „BRO“) formou domáceho kompostovania a nebude BRO a odpad, ktorý sa dá separovať ukladať do nádoby na zmesový komunálny odpad (okrem odpadov z mäsa, rýb a mliečnych výrobkov) ani ho doma spaľovať.

2/ Ak pôvodca odpadu splní podmienky podľa čl. III tejto dohody získa úľavu za separovanie odpadu a domáce kompostovanie BRO z vyrubenej sadzby miestneho poplatku za komunálne odpady a drobné stavebné odpady (ďalej len „poplatok za KO“) v zmysle Všeobecne záväzného nariadenia Obce Podolie o miestnom poplatku za komunálne odpady a drobné stavebné odpady.

**Čl. III.**

**Podmienky udelenia úľavy za separovanie odpadu a domáce kompostovanie**

1/ Obec zníži poplatok za komunálny odpad a drobný stavebný odpad za nasledujúcich podmienok:

1. Pôvodca odpadu riadne a správne separuje vyprodukovaný odpad a biologicky rozložiteľný odpad kompostuje v kompostovisku (obecný kompostér), pričom kompostovanie vykonáva v súlade so zásadami správneho domáceho kompostovania a má s Obcou Podolie uzavretú Dohodu o separovaní a kompostovaní,
2. Pôvodca odpadu má zaplatený poplatok za KO za predošlé obdobia a nemá evidované žiadne neriešené záväzky voči Obci Podolie za komunálny odpad.

2/ Pôvodca odpadu je povinný strpieť náhodnú kontrolu domácnosti, ktorá zahŕňa:

- kontrolu existencie funkčného kompostoviska pre domácnosť (obecný kompostér),

- kontrolu prítomnosti BRO a odpadu, ktorý sa dá separovať v nádobe na zmesový

komunálny odpad pre domácnosť.

3/ Ak sa kontrolou zistí, že domácnosť nemá funkčné kompostovisko alebo v nádobe na zmesový komunálny odpad sa nachádza BRO a odpad, ktorý sa dá separovať (okrem odpadov z mäsa, rýb a mliečnych výrobkov), upozorní pôvodcu odpadu na zistené nedostatky.

4/ Ak pôvodca odpadu nevykoná nápravu a opätovnou kontrolou sa zistí, že domácnosť nemá funkčné kompostovisko (obecný kompostér) alebo v nádobe na zmesový komunálny odpad sa nachádza BRO alebo odpad, ktorý sa dá separovať, pôvodcovi odpadu zaniká možnosť úľavy za separovanie odpadu a domáce kompostovanie.

5/ Možnosť úľavy zaniká aj vtedy, ak sa zistí, že pôvodca odpadu spaľoval BRO prípadne aj iný komunálny odpad alebo ho vyhadzoval mimo miesta na to určenom a konal tak aj po opätovnom upozornení. Toto sa nevzťahuje na palivové drevo. Kontrola domácnosti sa riadi pravidlami definovanými v čl. IV tejto dohody.

**Čl. IV.**

**Pravidlá kontroly**

1/ Kontrolu domácnosti môže vykonávať len **Kontrolná komisia**, ktorú tvoria osoby oprávnené vykonávať kontrolu na základe poverenia starostom obce.

2/ Pôvodca odpadu sa zaväzuje umožniť Kontrolnej komisii výkon kontroly vstupom na nehnuteľnosť, na ktorej sa kompostovisko nachádza a poskytnúť pri jej výkone potrebnú súčinnosť; to platí aj v prípade, ak by pri výkone kontroly bolo nevyhnutné v primeranej miere zasiahnuť do práva na nedotknuteľnosť (ochranu) obydlia.

3/ Kontrolór kontroluje len existenciu funkčného kompostoviska pre domácnosť a prítomnosť BRO a separovateľného odpadu v nádobe na zmesový komunálny odpad pre domácnosť. Kontrolór po kontrole vyhotoví záznam z kontroly.

**Čl. V.**

**Spoločné a záverečné ustanovenia**

1/ Táto dohoda nadobúda platnosť a účinnosť dňom jej podpísania oboma jej stranami a uzatvára sa na obdobie do 31.12.2024.

2/ Pôvodca odpadu udeľuje Obci Podolie súhlas so spracovaním osobných údajov uvedených v tejto dohode v zmysle § 14 zákona č. 18/2018 Z. z. o ochrane osobných údajov v znení neskorších predpisov, a to na účely spísania tejto dohody, jej evidovania, jej predloženia príslušných orgánom a organizáciám, ktoré budú o nej a na jej základe rozhodovať alebo overovať jej údaje. Doba platnosti použitia osobných údajov pôvodcu odpadov uvedených v tejto dohode je obmedzená na dobu trvania dohody. Súhlas je vyjadrený podpisom pôvodcu odpadu na tejto dohode.

3/ Pôvodca odpadu má právo kedykoľvek odvolať súhlas so spracovaním osobných údajov, ktoré sa ho týkajú. Odvolanie súhlasu nemá vplyv na zákonnosť spracúvania osobných údajov založeného na súhlase pred jeho odvolaním; pred poskytnutím súhlasu bol pôvodca odpadu o tejto skutočnosti informovaný, čo potvrdzuje podpisom na tejto dohode. Pôvodca odpadu môže súhlas odvolať rovnakým spôsobom, akým súhlas udelil.

4/ Zmeny tejto dohody je možné uskutočniť len vo forme písomného dodatku podpísaného oboma jej účastníkmi.

5/ Ukončiť túto dohodu je možné písomnou dohodou oboch jej strán alebo jednostrannou písomnou výpoveďou ktorejkoľvek z nich, s výpovednou lehotou jeden kalendárny mesiac, pričom výpovedná lehota začína plynúť prvým dňom mesiaca nasledujúceho po doručení výpovede.

6/ Na právne vzťahy touto dohodou neupravené sa použijú príslušné ustanovenia Občianskeho zákonníka a ostatných všeobecne záväzných právnych predpisov platných a účinných v Slovenskej republike.

7/ Táto dohoda je vyhotovená v dvoch rovnopisoch, z ktorých každá zo strán dohody obdrží po jednom. Strany tejto dohody vyhlasujú, že si dohodu prečítali, jej obsahu porozumeli, uzavreli ju slobodne, vážne, určite a zrozumiteľne, nie v tiesni, ani nie za nápadne nevýhodných podmienok a na znak súhlasu ju podpísali.

8/ Za obyvateľov žijúcich v spoločnej domácnosti uzatvára dohodu o kompostovaní ich spoločný zástupca, spravidla ten z nich, kto je aj zástupcom na účely platenia miestneho poplatku za komunálne odpady.

V Podolí, dňa ...................... V Podolí, dňa ......................

Pôvodca odpadu: Obec Podolie:

Zastúpená PaedDr. Rastislavom Bobockým

....................................................... .......................................................

podpis podpis